הנס באואר

הנס באואר (בגרמנית: Hans Bauer; 16 בינואר 1878 - 6 במרץ 1937) היה בלשן גרמני שעסק בחקר השפות השמיות. נולד בגרסמנסדורף שבבוואריה לאדם באואר, שהיה חוואי בגרסמנסדורף, ולברברה וגנר. ב-4 באוגוסט 1920 נישא לאויגניה קרשבאומר. למד תאולוגיה ושפות שמיות באוניברסיטת האלה, ובשנת 1922 מונה שם לפרופסור לשפות השמיות.

בשנת 1910 יצא לאור ספרו של באואר Die Tempora im Semitischen, שעסק במערכת הזמנים בשפות השמיות. בספר זה העלה באואר את ההשערה שבפרוטושמית הייתה צורת פועל אחת ויחידה, שמקבילה לאימפרפקט בעברית המקראית (יִקְטֹל). צורת הפרפקט השמית-מערבית (קָטַל) התפתחה מצורה שמנית.

בספרו Zur Frage der Sprachmischung im Hebräischen, שיצא לאור ב-1924, עסק באואר בבעיית מוצאה של השפה העברית. לפי שיטתו, העברית היא שפת כלאיים המורכבת משני רבדים: רובד כנעני קדום, הקרוב לאכדית, ורובד מאוחר.

יחד עם פונטוס ליאנדר כתב באואר את הספר Historische Grammatik der hebräeischen Sprache des Alten Testaments, דקדוק היסטורי של העברית המקראית. חיבור זה, שיצא לאור ב-1922, מהווה עד היום ספר יסוד בתחום. באואר וליאנדר כתבו יחדיו גם את הספר Grammatik des Biblisch-Aramaeischen, דקדוק הארמית המקראית, שיצא לאור בשנת 1927.

בשנת 1930 הרים באואר תרומה חשובה לפענוח הכתב האוגריתי.

קישורים חיצוניים

בלשנים ולשונאים גרמנים
חוקרי השפה העברית
סגל אוניברסיטת האלה-ויטנברג
גרמנים שנולדו ב-1878
גרמנים שנפטרו ב-1937